ระเบียบกองทุนสงเคราะห์การทำสวนยางระเบียบกองทุนสงเคราะห์การทำสวนยางว่าด้วยการจ่ายเงินสินบนและเงินรางวัลในคดีจับกุมผู้กระทำผิดตามมาตรา ๒๖แห่งพระราชบัญญัติกองทุนสงเคราะห์การทำสวนยาง พ.ศ. ๒๕๐๓พ.ศ. ๒๕๔๗ โดยที่เป็นการสมควรให้มีการจ่ายเงินสินบนและเงินรางวัลในคดีจับกุมผู้กระทำผิดตามพระราชบัญญัติกองทุนสงเคราะห์การทำสวนยางเพื่อเป็นการป้องกันการลักลอบการส่งยางออกนอกราชอาณาจักรหรือหลีกเลี่ยงการชำระเงินสงเคราะห์อาศัยอำนาจตามความในมาตรา๑๓ (๒) แห่งพระราชบัญญัติกองทุนสงเคราะห์การทำสวนยาง พ.ศ. ๒๕๐๓คณะกรรมการสงเคราะห์การทำสวนยางจึงวางระเบียบไว้ ดังนี้ข้อ๑ ระเบียบนี้เรียกว่า ระเบียบกองทุนสงเคราะห์การทำสวนยางว่าด้วยการจ่ายเงินสินบนและเงินรางวัลในคดีจับกุมผู้กระทำผิด ตามมาตรา ๒๖แห่งพระราชบัญญัติกองทุนสงเคราะห์การทำสวนยาง พ.ศ. ๒๕๐๓ พ.ศ. ๒๕๔๗ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ให้ผู้อำนวยการสำนักงานกองทุนสงเคราะห์การทำสวนยางเป็นผู้รักษาการตามระเบียบนี้และให้มีอำนาจกำหนดหลักเกณฑ์และวิธีปฏิบัติเพื่อให้เป็นไปตามระเบียบนี้หมวด ๑ข้อความทั่วไป ข้อ๔ ในระเบียบนี้เงินสงเคราะห์ หมายความว่าเงินที่บุคคลผู้ส่งยางออกนอกราชอาณาจักรต้องจ่ายให้แก่กองทุนสงเคราะห์การทำสวนยางตามมาตรา๕ แห่งพระราชบัญญัติกองทุนสงเคราะห์การทำสวนยาง พ.ศ. ๒๕๐๓ยาง หมายความว่า น้ำยาง ยางแผ่น ยางเครพ ยางก้อนเศษยาง หรือยางในลักษณะอื่นใดอันผลิตขึ้นหรือได้มาจากส่วนใด ๆ ของต้นยางแต่ไม่รวมถึงวัตถุประดิษฐ์จากยางเงินค่าปรับ หมายความว่า เงินค่าปรับตามมาตรา ๒๖แห่งพระราชบัญญัติกองทุนสงเคราะห์การทำสวนยาง พ.ศ. ๒๕๐๓ และที่แก้ไขเพิ่มเติมอันเนื่องมาจากผู้ส่งยางออกนอกจากราชอาณาจักรหลีกเลี่ยงไม่เสียเงินสงเคราะห์ตามมาตรา๕ หรือเพื่อเสียเงินสงเคราะห์น้อยกว่าที่ควรเสียเงินสินบน หมายความว่าเงินที่จ่ายให้แก่ผู้แจ้งความนำจับในคดีความผิดฐานหลีกเลี่ยงไม่เสียเงินสงเคราะห์ในการส่งยางออกนอกราชอาณาจักรหรือเพื่อเสียเงินสงเคราะห์น้อยกว่าที่ควรเสียตามมาตรา ๒๖แห่งพระราชบัญญัติกองทุนสงเคราะห์การทำสวนยาง พ.ศ. ๒๕๐๓ และที่แก้ไขเพิ่มเติมเงินรางวัล หมายความว่าเงินที่จ่ายให้แก่เจ้าพนักงานผู้ทำการจับกุมผู้กระทำความผิดในคดีความผิดฐานหลีกเลี่ยงไม่เสียเงินสงเคราะห์ในการส่งยางออกนอกราชอาณาจักรหรือเพื่อเสียเงินสงเคราะห์น้อยกว่าที่ควรเสีย ตามมาตรา ๒๖แห่งพระราชบัญญัติกองทุนสงเคราะห์การทำสวนยาง พ.ศ. ๒๕๐๓ และที่แก้ไขเพิ่มเติมเจ้าพนักงาน หมายความว่าพนักงานฝ่ายปกครองหรือตำรวจ ตามประมวลกฎหมายวิธีพิจารณาความอาญา ซึ่งมีอำนาจจับกุมปราบปรามผู้กระทำผิดกฎหมายซึ่งตนมีหน้าที่ต้องจับกุมหรือปราบปรามผู้แจ้งความนำจับ หมายความว่าบุคคลที่ได้แจ้งความต่อเจ้าพนักงานผู้รับแจ้งความตามระเบียบนี้ว่ามีการกระทำความผิดฐานไม่เสียเงินสงเคราะห์ในการส่งยางออกนอกราชอาณาจักรหรือเสียเงินสงเคราะห์ในการส่งยางออกนอกราชอาณาจักรน้อยกว่าที่ควรเสียสำนักงาน หมายความว่า สำนักงานกองทุนสงเคราะห์การทำสวนยางผู้อำนวยการ หมายความว่าผู้อำนวยการสำนักงานกองทุนสงเคราะห์การทำสวนยางข้อ๕ระเบียบนี้ไม่ใช่การโฆษณาให้คำมั่นแก่บุคคลใดตามกฎหมายแต่เป็นระเบียบที่วางไว้เพื่อเป็นหลักเกณฑ์ของสำนักงานในการพิจารณาจ่ายเงินสินบนหรือเงินรางวัลแก่ผู้แจ้งความนำจับหรือเจ้าพนักงานตามที่เห็นสมควรเท่านั้นข้อ๖ ถ้าคดีใดมีผู้แจ้งความนำจับหลายคนให้ถือว่าผู้แจ้งความนำจับที่แจ้งความก่อนและมีหลักฐานเป็นลายลักษณ์อักษรถูกต้องตามระเบียบนี้เป็นผู้มีสิทธิได้รับเงินสินบนหมวด ๒การแจ้งความนำจับ ข้อ๗ เจ้าพนักงานผู้รับแจ้งความตามระเบียบนี้ได้แก่ พนักงานฝ่ายปกครองหรือตำรวจตามประมวลกฎหมายวิธีพิจารณาความอาญาข้อ๘ การแจ้งความนำจับให้แจ้งต่อเจ้าพนักงานผู้รับแจ้งความตามข้อ ๗เว้นแต่กรณีที่ต้องจับกุมผู้กระทำความผิดโดยเร่งด่วนซึ่งถ้ารั้งรอไว้ผู้กระทำความผิดอาจหลบหนีไปได้จะแจ้งความนำจับด้วยวาจาต่อเจ้าพนักงานผู้รับแจ้งความก่อนก็ได้และให้ผู้แจ้งความนำจับขอสำเนาการแจ้งความไว้เป็นหลักฐาน๑ ชุดข้อ๙เมื่อได้มีการจับกุมผู้ต้องหาพร้อมด้วยยางซึ่งเป็นของกลางแล้วให้ผู้จับกุมแจ้งสำนักงานเพื่อพิสูจน์ของกลางดังกล่าว ตามหลักเกณฑ์ที่สำนักงานกำหนดและรับรองว่าเป็นยางที่ไม่ได้เสียเงินสงเคราะห์หรือเสียเงินสงเคราะห์โดยไม่ถูกต้องครบถ้วนข้อ๑๐เมื่อศาลได้พิจารณาลงโทษปรับจำเลยโดยคดีนั้นถึงที่สุดแล้วเงินค่าปรับที่ได้รับชำระจากจำเลย ให้นำส่งเข้ากองทุนสงเคราะห์การทำสวนยาง ตามมาตรรา๒๖ วรรคท้ายแห่งพระราชบัญญัติกองทุนสงเคราะห์การทำสวนยาง พ.ศ. ๒๕๐๓และที่แก้ไขเพิ่มเติมหมวด ๓หลักเกณฑ์การจ่ายเงินสินบนและเงินรางวัล ข้อ๑๑การจ่ายเงินสินบนและเงินรางวัลตามระเบียบนี้ให้สำนักงานจ่ายจากเงินสงเคราะห์ที่ได้รับการจัดสรรตามมาตรา๑๘ (๒) แห่งพระราชบัญญัติกองทุนสงเคราะห์การทำสวนยาง พ.ศ. ๒๕๐๓ ตามหลักเกณฑ์ดังต่อไปนี้(๑)คดีที่มีผู้แจ้งความนำจับ ให้จ่ายเงินสินบนและเงินรางวัล ร้อยละ ๑๐ ของเงินค่าปรับโดยให้แบ่งจ่ายเป็นเงินสินบนและเงินรางวัลในอัตราเท่า ๆ กัน(๒)คดีที่ไม่มีผู้แจ้งความนำจับ ให้จ่ายเงินรางวัลแก่เจ้าพนักงานผู้จับ ร้อยละ ๑๐ของเงินค่าปรับข้อ๑๒การจ่ายเงินสินบนและเงินรางวัลตามข้อ ๑๑จะจ่ายได้ต่อเมื่อกระทำการตามเงื่อนไขดังนี้(๑)การจับกุมเป็นผลสำเร็จ(๒)ศาลได้พิพากษาลงโทษปรับจำเลย โดยคดีนั้นถึงที่สุดแล้ว(๓)ได้มีการชำระค่าปรับนั้นแล้วหมวด ๔การขอรับเงินสินบนและเงินรางวัล ข้อ๑๓เมื่อมีการจ่ายเงินสินบนและเงินรางวัลตามข้อ ๑๑ให้เพิ่มวงเงินงบประมาณประจำปีเท่าจำนวนที่ได้จ่ายไปจริงข้อ๑๔ การขอรับเงินสินบนหรือเงินรางวัลให้ผู้มีสิทธิได้รับเงินสินบนหรือเงินรางวัลยื่นคำขอต่อผู้อำนวยการหรือผู้ที่ผู้อำนวยการมอบหมายภายในกำหนด๑๘๐ วัน นับแต่วันที่ศาลมีคำพิพากษาถึงที่สุดและจำเลยได้ชำระค่าปรับต่อศาลแล้วและให้มีอำนาจจ่ายเงินสินบนและเงินรางวัลกรณีผู้มีสิทธิรับเงินสินบนหรือเงินรางวัลไม่มาขอรับเงินสินบนหรือเงินรางวัลภายในกำหนดเวลา ๑๘๐ วันนับแต่วันที่ศาลได้มีคำพิพากษาถึงที่สุดและจำเลยได้ชำระค่าปรับต่อศาลแล้วให้ถือว่าผู้มีสิทธิสละสิทธิในการรับเงินสินบนหรือเงินรางวัล แล้วแต่กรณีข้อ๑๕ การยื่นคำขอรับเงินสินบนหรือเงินรางวัล ให้จัดทำตามแบบที่สำนักงานกำหนดพร้อมเอกสาร หลักฐาน ดังต่อไปนี้(๑)สำเนาภาพถ่ายบัตรประจำตัวประชาชน หรือบัตรประจำตัวอื่นที่หน่วยงานของรัฐออกให้(๒)ใบรับแจ้งความนำจับ เฉพาะกรณีขอรับเงินสินบน(๓)สำเนาบันทึกการจับกุมผู้ต้องหา เฉพาะกรณีขอรับเงินรางวัล(๔)หนังสือมอบฉันทะ ให้เจ้าพนักงานผู้จับกุม คนหนึ่งคนใดเป็นผู้รับเงินรางวัลเฉพาะกรณีขอรับเงินรางวัล(๕)สำเนาคำพิพากษาที่คดีถึงที่สุดหรือหนังสือแจ้งผลคดีของพนักงานอัยการว่าคดีถึงที่สุด แล้วแต่กรณีกรณีเอกสารดังกล่าวฉบับใดไม่อาจส่งต้นฉบับได้ให้ใช้สำเนาที่เจ้าหน้าที่ของรัฐเป็นผู้รับรองความถูกต้องของหลักฐานข้อ๑๖กรณีที่ผู้มีสิทธิรับเงินสินบนหรือเงินรางวัลไม่สามารถยื่นคำขอรับเงินสินบนหรือเงินรางวัลได้เพราะถึงแก่กรรมหรือมีความจำเป็นอื่นใดไม่สามารถขอรับเงินสินบนหรือเงินรางวัลได้ ให้ทายาทโดยธรรมผู้จัดการมรดก หรือผู้บังคับบัญชาของผู้นั้นเป็นผู้ยื่นคำขอและรับเงินแทนแล้วแต่กรณีข้อ๑๗กรณีมีข้อสงสัยให้ผู้อำนวยการเป็นผู้วินิจฉัยชี้ขาดและคำชี้ขาดดังกล่าวให้เป็นที่สิ้นสุดประกาศ ณ วันที่ ๒๕มิถุนายน พ.ศ. ๒๕๔๗สมศักดิ์ เทพสุทินรัฐมนตรีว่าการกระทรวงเกษตรและสหกรณ์ประธานกรรมการสงเคราะห์การทำสวนยางญาณี/พิมพ์สุนันทา/นวพร/ตรวจ๓ พฤศจิกายน. ๒๕๔๗สุกัญญา/ผู้จัดทำ๑๔ พฤศจิกายน ๒๕๔๘จุฑามาศ/ปรับปรุง๖ กรกฎาคม ๒๕๕๘[๑]ราชกิจจานุเบกษา เล่ม ๑๒๑/ตอนพิเศษ ๙๐ ง/หน้า๗๕/๑๑ สิงหาคม ๒๕๔๗